अभी मिस्र में ही है मुबारक का बेटा : ब्रिटेन  
मिस्र के राष्ट्रपति हुस्नी मुबारक का बेटा गमल लंदन में नहीं है बल्कि वह अभी भी मिस्र में ही है।
मिस्र के राष्ट्रपति हुस्नी मुबारक का बेटा गमल लंदन में नहीं है बल्कि वह अभी भी मिस्र में ही है। ब्रिटेन के विदेशमंत्री विलियम हेग ने बीबीसी को बताया गमल मिस्र में ही है, लंदन में नहीं, जैसा कि अफवाहें फैलायी जा रही हैं।   हेग ने कहा कि मैंने मिस्र के नेता का उत्तराधिकारी माने जा रहे गमल मुबारक से बातचीत की है और उन्होंने सरकार समर्थित हिंसा के खिलाफ सख्त चेतावनी जारी की है।  हेग ने बताया मैंने गमल से टेलीफोन पर बातचीत की है और उनसे कहा है कि वहां अगर सरकार समर्थित हिंसा होती है तो वह मिस्र और वर्तमान सरकार के लिए घातक साबित होगी। पिछले सप्ताह मिस्र की वेबसाइटों ने अपुष्ट सूत्रों के हवाले से खबर दी थी जिसमें बताया गया था कि जन विरोध और व्यापक देशव्यापी अशांति को देखते हुए गुमल मुबारक लंदन भाग गया है।